โหดไม่ถามชื่อ

เป็นซีรีส์มังงะญี่ปุ่นที่เขียนและวาดภาพประกอบโดยคัตสึฮิซะ มินามิ (南勝久) ถูกตีพิมพ์อย่างต่อเนื่องลงในนิตยสารยังแมกกาซีนรายสัปดาห์ นิตยสารแนวเซเน็งของสำนักพิมพ์โคดันชะ ตั้งแต่พฤศจิกายน 2557 ถึงพฤศจิกายน 2562 และต่อมาได้รวบรวมเป็นฉบับรวมเล่ม (ทังโกบง) ทั้งหมด 22 เล่ม "โหดไม่ถามชื่อ: The Second Contact" เป็นภาคต่อที่สองตีพิมพ์ลงในนิตยสารยังแมกกาซีนรายสัปดาห์ ตั้งแต่เดือนกรกฎาคม 2564 จนถึงเดือนกรกฎาคม 2566 ซีรีส์ภาคต่อที่สามชื่อ "โหดไม่ถามชื่อ: The Third Secret" เริ่มตีพิมพ์เป็นตอนในเดือนมีนาคม 2568

ภาพยนตร์ไลฟ์แอ็กชันเข้าฉายรอบปฐมทัศน์ในประเทศญี่ปุ่นเมื่อเดือนมิถุนายน 2562 และมีภาคต่อเข้าฉายในเดือนมิถุนายน 2564 ถูกดัดแปลงเป็นอนิเมะทางโทรทัศน์ ผลิตโดยเทซูกะโปรดักชัน ออกอากาศระหว่างเดือนเมษายนถึงกันยายน 2567

ณ เดือนมิถุนายน 2567 มังงะเรื่องนี้มียอดจำหน่ายทะลุ 25 ล้านเล่มทั่วโลก ทำให้เป็นหนึ่งในซีรีส์มังงะที่ขายดีที่สุด ในปี 2560 โหดไม่ถามชื่อ ได้รับรางวัลมังงะโคดันชะ ครั้งที่ 41 ในประเภททั่วไป

 เนื้อเรื่อง 
โหดไม่ถามชื่อ เล่าเรื่องราวของ "เฟเบิล" นักฆ่ามืออาชีพผู้เย็นชาและเก่งกาจ เขาเป็นที่หวาดกลัวของเหล่าคนในวงการอันธพาล นักการเมือง และบุคคลสำคัญต่างๆ ทั่วประเทศญี่ปุ่น อาวุธคู่กายของเขาคือปืนพกไนท์ฮอว์คสีเทาเข้ม นักฆ่าอัจฉริยะผู้นี้มีความสามารถพิเศษในการสังหารเป้าหมายได้อย่างรวดเร็วและเงียบเชียบในระยะ 6 ฟุตภายในเวลาเพียง 6 วินาที หากเขารู้สึกว่าจำเป็นต้องลงมือ แต่แล้ววันหนึ่ง เขาก็ได้รับคำสั่งจากผู้ว่าจ้างให้พักงานทั้งหมด และใช้ชีวิตแบบคนธรรมดา โดยต้องไปหลบซ่อนตัวอยู่ในแก๊งยากูซ่าแห่งโอซากะ ภายใต้เงื่อนไขที่เข้มงวด นั่นคือ ห้ามฆ่าหรือทำร้ายใครเด็ดขาด เป็นเวลา 1 ปี

 ตัวละคร​ 

 ​


 ​


 ​


 ​


 ​





 ​


 ​


 ​


 ​


 ​

 ​

 ​


 ​


 ​


 ​


 ​
 ​

 ​
 ​

 ​
 ​

 ​
 ​

 สื่อ 
 มังงะ 
โหดไม่ถามชื่อเขียนและวาดภาพโดย ได้รับการตีพิมพ์ต่อเนื่องในนิตยสารมังงะแนวเซเน็งยังแมกกาซีนรายสัปดาห์ของโคดันชะ  ตั้งแต่วันที่ 1 พฤศจิกายน พ.ศ.​ 2557 ถึงวันที่ 18 พฤศจิกายน​ ​พ.ศ. 2562 โคดันชะได้มีการรวบรวมตีพิมพ์เป็นเล่ม (ทังโกบง) จำนวน 22 เล่ม วางจำหน่ายตั้งแต่วันที่ 6 มีนาคม​ พ.ศ. 2558 ถึงวันที่ 5 มิถุนายน​ พ.ศ. 2563 ได้รับการแปลเป็นภาษาไทยโดยสำนักพิมพ์วิบูลย์กิจ

 จำนวนเล่ม 

 The Fable: The Second Contact 
ภาคต่อชื่อ  ตีพิมพ์ในยังแมกกาซีนรายสัปดาห์ตั้งแต่วันที่ 19 กรกฎาคม พ.ศ.​ 2564 ถึงวันที่ 10 กรกฎาคม พ.ศ.​2566 โดยเล่มแรกวางจำหน่ายเมื่อวันที่ 5 พฤศจิกายน​ พ.ศ. 2564 ได้รับการแปลเป็นภาษาไทยโดยสำนักพิมพ์วิบูลย์กิจ

สปินออฟซึ่งมีชื่อว่า The Fable แต่เขียนด้วยฮิระงะนะ (ざ ・ ふぁぶる) แทนคาตาคานะ ได้รับการเผยแพร่บนแพลตฟอร์มออนไลน์ Comic Days ตั้งแต่วันที่ 6 มีนาคม​ พ.ศ. 2561 ถึงวันที่ 26 กุมภาพันธ์ พ.ศ.​ 2562 ได้มีการรวบรวมตีพิมพ์เป็นเล่ม (ทังโกบง) ซึ่งรวมถึงเรื่องราวอื่น ๆ ของมินามิด้วย ได้รับการเผยแพร่เมื่อวันที่ 5 มิถุนายน พ.ศ.​2563 ได้รับการแปลเป็นภาษาไทยโดยสำนักพิมพ์วิบูลย์กิจ

ซีรีส์ภาคต่อที่สามชื่อว่า  เริ่มตีพิมพ์ในนิตยสารยังแมกกาซีนรายสัปดาห์ในวันที่ 17 มีนาคม พ.ศ. 2568

 ภาพยนตร์คนแสดง 
ภาพยนตร์คนแสดงที่ดัดแปลงโดยคัน เอกุจิ ฉายรอบปฐมทัศน์ในญี่ปุ่นเมื่อวันที่ 21 มิถุนายน พ.ศ. 2562 ภาพยนตร์เรื่องนี้นำแสดงโดยจุนอิจิ โอคาดะในบท Fable

ภาพยนตร์ภาคต่อชื่อ  เดิมประกาศฉายรอบปฐมทัศน์ในวันที่ 5 กุมภาพันธ์ พ.ศ. 2564 อย่างไรก็ตาม ในเดือนมกราคม พ.ศ. 2564 มีการประกาศว่า  จะถูกเลื่อนออกไปเนื่องจากการแพร่ระบาดของไวรัสโควิด-19 ในญี่ปุ่น และฉายรอบปฐมทัศน์ในวันที่ 18 มิถุนายน พ.ศ.​ 2564

 อนิเมะ 
ได้รับการประกาศดัดแปลงเป็นซีรีส์อนิเมะโทรทัศน์เมื่อวันที่ 10 กรกฎาคม พ.ศ. 2566 ผลิตโดยสตูดิโอเทซูกะโปรดักชัน และกำกับโดยเรียวสุเกะ ทาคาฮาชิ โดยมีสคริปต์ดูแลโดยยูยะ ทาคาชิมะ และร่วมเขียนกับมายูมิ โมริตะ การออกแบบตัวละครดูแลโดย คิวมะ โอชิตะ, ซากิ ฮาเซกาวะ และจุนอิจิ ฮายามะ และดนตรีที่แต่งโดยชูอิจิโระ ฟุกุฮิโระ ซีรีส์นี้ออกอากาศตั้งแต่วันที่ 7 เมษายนจนถึง 29 กันยายน พ.ศ.​ 2567 ทางช่องนิปปงทีวีและสถานีในเครือ ALI ร้องเพลงเปิดชื่อ  ขณะที่  ร้องเพลงปิดชื่อ "Odd Numbers" เพลงเปิดเพลงที่สองคือ  ร้องโดย Umeda Cypher ในขณะที่เพลงจบที่สองคือ "Beyond feat. Mari" ร้องโดย ALI การดัดแปลงนี้ได้รับการประกาศให้ผลิตภายใต้ความร่วมมือระหว่างดิสนีย์กับโคดันฉะ มีการสตรีมซีรีส์นี้บนดิสนีย์+ทั่วโลกและดิสนีย์+ ฮอตสตาร์สำหรับในประเทศไทย

 รายชื่อตอน 

 วิดีโอเกม 
ในเดือนกันยายน พ.ศ.​ 2567 Kodansha Game Creators' Lab ได้ประกาศว่าโมโน เอ็นเตอร์เทนเมนท์กำลังพัฒนาเกมวิดีโอสร้างเด็คแนวโรกไลก์ชื่อว่า  ซึ่งมีกำหนดเปิดตัวบนระบบปฏิบัติการวินโดวส์และนินเท็นโด สวิตช์ เกมดังกล่าวจะรองรับภาษาญี่ปุ่น ภาษาอังกฤษ และภาษาจีนตัวเต็ม/ตัวย่อ เกมดังกล่าวได้รับการจัดแสดงที่บูธ Kodansha Game Creators' Lab ในงานโตเกียวเกมโชว์ในเดือนกันยายน พ.ศ. 2567 มีกำหนดวางจำหน่ายในวันที่ 6 พฤศจิกายน พ.ศ. 2568

 ผลตอบรับ 
ในเดือนมกราคม พ.ศ. 2564 มังงะเรื่องนี้มียอดจำหน่ายถึง 8 ล้านเล่ม 15 ล้านเล่มภายในเดือนมีนาคม พ.ศ. 2565 มากกว่า 20 ล้านเล่มภายในเดือนตุลาคม พ.ศ. 2565 และมากกว่า 25 ล้านเล่มภายในเดือนมิถุนายน พ.ศ. 2567

เรื่องนี้ได้รับรางวัลมังงะโคดันชะครั้งที่ 41 ในประเภททั่วไปในปี พ.ศ. 2560 ซีรีส์เรื่องนี้ติดอันดับที่ 14 เคียงคู่กับบลูพีเรียด ในรายชื่อมังงะที่ดีที่สุดสำหรับผู้อ่านชายของโคโนะ มังงะ งะ ซูโงอิ!ของทาการาจิมาชะประจำปี พ.ศ. 2563 ได้รับการเสนอชื่อเข้าชิงรางวัล "คอมิคยอดเยี่ยม" ในงานเทศกาลคอมิคนานาชาติอ็องกูแลมครั้งที่ 51 ซึ่งจัดขึ้นในปี พ.ศ. 2567

 หมายเหตุ 

 อ้างอิง 

 แหล่งข้อมูลอื่น 





หมวดหมู่:มังงะที่ตีพิมพ์ในปี พ.ศ. 2557
หมวดหมู่:มังงะที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2568
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:ภาพยนตร์ญี่ปุ่นในคริสต์ทศวรรษ 2010
หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ซีรีส์อนิเมะที่สร้างจากมังงะ
หมวดหมู่:อนิเมะออริจินอลของดิสนีย์+
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวนาฏกรรม
หมวดหมู่:บันเทิงคดีเกี่ยวกับการลอบสังหาร
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวเซเน็ง
หมวดหมู่:เทซูกะโปรดักชัน
หมวดหมู่:ผู้ชนะรางวัลมังงะโคดันชะ (ประเภททั่วไป)
หมวดหมู่:ยากูซ่าในการ์ตูนญี่ปุ่น
หมวดหมู่:ภาพยนตร์ที่มีฉากในโอซากะ
หมวดหมู่:รายการโทรทัศน์ที่มีฉากในโอซากะ
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับวินโดวส์
หมวดหมู่:วิดีโอเกมโรกไลก์
หมวดหมู่:วิดีโอเกมผู้เล่นเดี่ยว
หมวดหมู่:วิบูลย์กิจ